* **Σμύρνη – Παμούκαλε – Έφεσος 5 μέρες 15-19.07.25, 22-26.07.25, 05-09.08.25, 12-16.08.25. Αεροπορικώς**

**1η ημέρα: Θεσσαλονίκη - Σμύρνη**

Συγκέντρωση στο αεροδρόμιο και αναχώρηση για τη Σμύρνη. Μετά την άφιξη και την παραλαβή των αποσκευών, θα ξεκινήσουμε για την πρώτη γνωριμία μας με την πόλη. Θα δούμε την περίφημη προκυμαία, τις συνοικίες Kurtulus, το Alsanak που ήταν ο πρώην φραγκομαχαλάς, το Ismet Kaptan (το σύγχρονο κέντρο) το Καντιφέ Καλέ, τον ιστορικό λόφο της Σμύρνης, την πλατεία Κόνακ όπου βρίσκονταν το Ελληνικό διοικητήριο και σήμερα δεσπόζει το περίφημο ρολόι. Μετάβαση στο ξενοδοχείο, δείπνο, διανυκτέρευση.

**2η μέρα: Σμύρνη - Ιεράπολη (Παμούκαλε)- Σμύρνη**

Μετά το πρωινό αναχώρηση για το Παμούκαλε. Θα ξεκινήσουμε με την επίσκεψή μας στον αρχαιολογικό χώρο και το μοναδικό στον κόσμο τοπίο του Παμούκαλε (που σημαίνει λόφος από βαμβάκι), με τις αβαθείς κοιλότητες γεμάτες με ιαματικό νερό. Ελεύθερος χρόνος , στη συνέχεια επιστροφή στη Σμύρνη και δείπνο στο ξενοδοχείο.

**3η μέρα: Σμύρνη - Έφεσσος - Κιρκιτζέ - Κουσάντασι - Σμύρνη**

Μετά το πρωινό θα αναχωρήσουμε για την Έφεσσο, όπου θα επισκεφτούμε τον αρχαιολογικό της χώρο. Εκεί όπου υπήρχε ο Ναός της Θεάς Αρτέμιδος, ένα από τα επτά θαύματα του κόσμου. Εκεί θα δούμε τα μοναδικά ερείπια του αρχαιολογικού χώρου, τη βιβλιοθήκη του Κέλσου, την Αρκαδική οδό, το ελληνιστικό θέατρο, το στάδιο κ.α. Στη συνέχεια θα μεταβούμε στο πανέμορφο χωριό του Σίριτζε (Κιρκιτζέ) όπου προστατεύεται από την Unesko ως παγκόσμια πολιτιστική κληρονομιά και μας θυμίζει το υπέροχο βιβλίο της Διδώς Σωτηρίου «Τα Ματωμένα Χώματα». Μετά θα επισκεφτούμε την πόλη του Κουσάντασι για να περιηγηθούμε στο γραφικό λιμάνι του και την πολύ καλή αγορά του. Δείπνο και διανυκτέρευση.

**4η ημέρα: Σμύρνη - Πέργαμος - Αϊβαλί - Σμύρνη**

Πρωινό και αναχώρηση για την ιστορική Πέργαμο, πόλη συνδεδεμένη με τον ελληνισμό της Ιωνίας. Η Πέργαμος απλώνεται σε ένα λόφο κοντά στη σημερινή Μπέργκαμα. Θα θαυμάσουμε το περίφημο Ασκληπιείο με το αρχαίο τέμπλο, θα δούμε τον τόπο όπου οι γιατροί της εποχής θεράπευαν με τρόπο μυστικιστικό, το αρχαίο θέατρο, τα ρωμαϊκά λουτρά, το ναό με το βωμό της Δήμητρας. Μετάβαση στο υπέροχο Αϊβαλί ή Κυδωνίες όπως το ονόμαζαν οι Έλληνες της Πόλης, πόλη που φέρει ακόμα και σήμερα τη σφραγίδα της ελληνικής αρχιτεκτονικής και κουλτούρας. Εκεί θα έχουμε ελεύθερο χρόνο για να περιηγηθούμε στα σοκάκια της πόλης και να δούμε την αγορά. Επιστροφή στη Σμύρνη και δείπνο στο ξενοδοχείο.

**5η ημέρα: Σμύρνη - Θεσσαλονίκη**

Πρωινό και ελεύθερος χρόνος στην αγορά της Σμύρνης. Το απόγευμα αναχώρηση για το αεροδρόμιο της Σμύρνης.

|  |  |
| --- | --- |
| **Σμύρνη – Παμούκαλε - Έφεσος 5 μέρες** | **Αναχωρήσεις: 15/07/25, 22/07/25, 05/08/25, 12/08/25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Grand Corner | 4\* | Πρωινό | 559€ | 475€ | 169€ | Πτήσεις με την Aegean Airlines: Θεσσαλονίκη – Σμύρνη: 06:00-07:05 Σμύρνη – Θεσσαλονίκη: 20:55-22:00 |
| Ontur Izmir | 4\* | Πρωινό | 610€ | 499€ | 220€ |
| **Στη τιμή περιλαμβάνονται:** Τέσσερις (4) διανυκτερεύσεις στα ξενοδοχεία που αναγράφονται στον αναλυτικό τιμοκατάλογο. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Φόροι αεροδρόμιου: 50€.Δημοτικοί φόροι. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο. |
|